Η ***Maleficent: Η Δύναμη του Σκότους*** (πρωτότυπος τίτλος: ***Maleficent: Mistress of Evil***) είναι Αμερικανική ταινία φαντασίας του 2019, σε παραγωγή της Walt Disney Pictures, σκηνοθεσία του Γιουακίμ Ρονίνγκ και σενάριο των Λίντα Γούλβερτον, Νόα Χάρπστερ και Μάικα Φίτζερμαν-Μπλου. Αποτελεί συνέχεια της ταινίας του 2014, *Maleficent*, με την Αντζελίνα Τζολί να επιστρέφει για τον ομότιτλο ρόλο. Οι Ελ Φάνινγκ, Σαμ Ράιλι, Ιμέλντα Στόντον, Τζούνο Τεμπλ και Λέσλι Μάνβιλ επιστρέφουν επίσης για τους ρόλους τους, με τον Χάρις Ντίκινσον να αντικαθιστά τον Μπρέντον Θουέιτς στον ρόλο Πρίγκιπα Φίλιπ, και τους Τσιούετελ Έτζιοφορ, Εντ Σκράιν και Μισέλ Φάιφερ να συμπληρώνουν το καστ. Τα γεγονότα της ταινίας διαδραματίζονται πέντε χρόνια μετά από αυτά της πρώτης ταινίας, όπου η Maleficent έρχεται αντιμέτωπη με τη χειραγωγημένη αντίληψη του γειτονικού βασιλείου πως είναι κακιά, ενώ επιπρόσθετα ανακαλύπτει κι άλλες νεράιδες της φυλής της, Σκοτεινές Νεράιδες, οι οποίες μετά από χρόνια απομόνωσης θέλουν να ξανανιώσουν ελεύθερες και, για να το κάνουν αυτό, θεωρούν πως πρέπει να έρθουν σε ρήξη με τους ανθρώπους.

Μετά την κυκλοφορία της πρώτης ταινίας τον Μάιο του 2014, η Τζολί δήλωσε πως ήταν πιθανό να υπάρξει μία συνέχεια, κάτι το οποίο ανακοινώθηκε επίσημα τον επόμενο μήνα και την ηθοποιό να υπογράφει τον Απρίλιο του 2016. Ο Ρονίνγκ, ο οποίος συν-σκηνοθέτησε την ταινία *Οι Πειρατές της Καραϊβικής: Η εκδίκηση του Σαλαζάρ* (2017) για τη Disney, προσλήφθηκε τον Οκτώβριο του 2017 για να σκηνοθετήσει την ταινία, ενώ το υπόλοιπο καστ προσλήφθηκε ή επιβεβαιώθηκε τον Μάιο του 2018. Τα γυρίσματα ξεκίνησαν εκείνο τον μήνα στα στούντιο Pinewood στην Αγγλία και κράτησαν μέχρι τον Αύγουστο.

Η ταινία *Maleficent: Η Δύναμη του Σκότους* κυκλοφόρησε στις Ηνωμένες Πολιτείες στις 18 Οκτωβρίου 2019. Είχε συνολικά έσοδα παγκοσμίως $491 εκατομμύρια, σπάζοντας οριακά τις προβλέψεις για έσοδα $475 εκατομμυρίων. Έλαβε μικτές κριτικές από τους κριτικούς, οι οποίοι επέκριναν «την μπερδεμένη πλοκή και τα υπερβολικά τεχνητά οπτικά», αλλά επαίνεσαν τις ερμηνείες των Τζολί, Φάνινγκ και Φάιφερ. Η ταινία έλαβε επίσης μία υποψήφια για βραβείο Όσκαρ στην κατηγορία Καλύτερου Μακιγιάζ. Μία τρίτη συνέχεια βρίσκεται στο στάδιο της ανάπτυξης.

Πλοκή
-----

Πέντε χρόνια μετά τον θάνατο του Βασιλιά Στεφάν, η Αουρόρα στέφθηκε Βασίλισσα του Μουρ, με τη Maleficent να παραμένει φύλακας και προστάτιδά της. Παρά την αλλαγή της, το γειτονικό βασίλειο του Άλσταντ, σπίτι του Πρίγκιπα Φίλιπ, τη βλέπει ακόμα ως κακιά και, ενώ ο Βασιλιάς Τζον επιθυμεί ειρήνη, η Βασίλισσα Ίνγκριθ προετοιμάζεται κρυφά για πόλεμο. Ο Ντίαβαλ ακούει τον Φίλιπ να κάνει πρόταση γάμου στην Αουρόρα και ενημερώνει τη Maleficent, η οποία διαφωνεί με τον γάμο.

Οι γονείς του Φίλιπ αποφασίζουν να διοργανώσουν ένα δείπνο για να γνωρίσουν τη Maleficent. Κατά τη διάρκεια του δείπνου, η Ίνγκριθ την προκαλεί συνεχώς και η Maleficent δεν μπορεί να συγκρατηθεί. Κατά την έκρηξή της, ο Τζον καταρρέει και η Ίνγκριθ την κατηγορεί πως τον έχει καταραστεί, κάτι το οποίο η Maleficent αρνείται. Η Maleficent αναγκάζεται να φύγει χωρίς την Αουρόρα αλλά, καθώς φεύγει, η Γκέρντα, το δεξί χέρι της Ίνγκριθ, την πυροβολεί με αποτέλεσμα να πέσει στο ποτάμι, όπου τη διασώζει ένας μυστηριώδης άντρας με φτερά.

Η Maleficent ξυπνάει σε μία σπηλιά, όπου νεράιδες σαν εκείνη κρύβονται για χρόνια από τους ανθρώπους. Ανάμεσά τους, βρίσκεται και ο Κόναλ, ο ειρηνικός αρχηγός τους ο οποίος έσωσε τη Maleficent, αλλά και ο Μπόρα, μία φιλοπόλεμη νεράιδα που θέλει να κηρύξει πόλεμο στους ανθρώπους. Η Maleficent μαθαίνει από τον Κόναλ πως είναι η τελευταία άμεση απόγονος του Φοίνικα, ενός αρχαίου και ισχυρού σκοτεινού ξωτικού από το οποίο προέρχονται όλες οι νεράιδες του είδους τους.

Στο μεταξύ, η Ίνγκριθ καλεί όλα τα μαγικά πλάσματα του Μουρ στον γάμο. Αργότερα, οι άνθρωποι εισέρχονται στο Μουρ και μαζεύουν όλα τα νυχτολούλουδα, με σκοπό να τα χρησιμοποιήσουν ως όπλα απέναντι στις νεράιδες. Η Maleficent το διαισθάνεται και πηγαίνοντας εκεί με τις υπόλοιπες σκοτεινές νεράιδες για να προστατέψουν τα λουλούδια, πέφτουν σε ενέδρα και ο Κόναλ σκοτώνεται. Πίσω στο παλάτι, η Αουρόρα ανακαλύπτει πως η Ίνγκριθ ευθύνεται για την κατάρα στον Τζον αλλά, όταν την αντιμετωπίζει, η Ίνγκριθ την κλειδώνει στο δωμάτιο αφού πρώτα της αποκαλύπτει τα σχέδιά της.

Όλα τα μαγικά πλάσματα του Μουρ καταφτάνουν για τον γάμο και αφού εισέρχονται στο παρεκκλήσι, η Ίνγκριθ τα κλειδώνει εκεί. Με διαταγή της, η Γκέρντα απελευθερώνει τη θανατηφόρα σκόνη και αρχίζει να τα σκοτώνει. Οι σκοτεινές νεράιδες καταφτάνουν για να επιτεθούν, αλλά οι στρατιώτες του κάστρου καταφέρνουν να σκοτώσουν αρκετές με τη θανατηφόρα σκόνη. Μέσα στο χάος, η Αουρόρα δραπετεύει και προσπαθεί να σώσει τα πλάσματα που βρίσκονται στο παρεκκλήσι, ενώ ενημερώνει και τον Φίλιπ για το τι συμβαίνει. Εκείνος προσπαθεί μάταια να πείσει τη μητέρα του να σταματήσει αυτό που κάνει.

Οι σκοτεινές νεράιδες φαίνεται να χάνουν τη μάχη, μέχρι που καταφτάνει η Maleficent. Βρίσκει την Ίνγκριθ και είναι κοντά στο να την σκοτώσει, αλλά η Αουρόρα τη σταματάει. Καθώς η προσοχή της Maleficent είναι στραμμένη αλλού, η Ίνγκριθ την πυροβολεί με αποτέλεσμα η Maleficent να γίνει στάχτη. Η Αουρόρα θρηνεί για εκείνην, αλλά καθώς τα δάκρυά της πέφτουν στις στάχτες της, η Maleficent αναγεννάται με τη μορφή Φοίνικα. Τρομοκρατημένη και έξαλλη, η Ίνγκριθ πετάει την Αουρόρα από το κάστρο, αλλά η Maleficent τη σώζει. Ο Φίλιπ κηρύσσει ειρήνη ανάμεσα στα δύο βασίλεια και η διαμάχη σταματάει. Η Maleficent επανέρχεται στην κανονική της μορφή, δίνοντας την ευχή της σε Αουρόρα και Φίλιπ. Επίσης, καταστρέφει την ανέμη που εμπεριέχει την κατάρα του ύπνου, κάτι που κάνει τον Τζον να ξυπνήσει. Η Ίνγκριθ επιχειρεί να το σκάσει, αλλά τη σταματάνε και η Maleficent, ως τιμωρία, τη μετατρέπει σε κατσίκα.

Μετά τον γάμο, η Maleficent επιστρέφει στο Μουρ μαζί με τις άλλες σκοτεινές νεράιδες και υπόσχεται στην Αουρόρα πως θα επιστρέψει για τη βάφτιση του παιδιού της με τον Φίλιπ.

Διανομή
-------

* Αντζελίνα Τζολί ως Maleficent, Σκοτεινή Νεράιδα, πρώην ηγέτιδα του Βασιλείου Μουρ και θετή μητέρα της Αουρόρας.
* Ελ Φάνινγκ ως Αουρόρα, η ηγέτιδα του Βασιλείου Μουρ, θετή κόρη της Maleficent και σύζυγος του Πρίγκιπα Φίλιπ.
* Τσιούετελ Έτζιοφορ ως Κόναλ, Σκοτεινή Νεράιδα που σώζει τη Maleficent.
* Σαμ Ράιλι ως Ντίαβαλ, κοράκι στο οποίο η Maleficent έχει δώσει ανθρώπινη μορφή και πιστός της ακόλουθος.
* Εντ Σκράιν ως Μπόρα, Σκοτεινή Νεράιδα που ηγείται της επίθεσης στο Βασίλειο του Άλσταντ.
* Χάρις Ντίκινσον ως Πρίγκιπας Φίλιπ, ο Πρίγκιπας του Βασιλείου του Άλσταντ και σύζυγος της Αουρόρας. Στην πρώτη ταινία τον ρόλο είχε ο Μπρέντον Θουέιτς.
* Ιμέλντα Στόντον ως η φωνή της Πασχαλίτσας, της κόκκινης νεράιδας, ενώ η ηθοποιός παρείχε και motion-capture για τον χαρακτήρα.
* Τζούνο Τεμπλ ως η φωνή της Αγκαθούλας, της πράσινης νεράιδας, ενώ η ηθοποιός παρείχε και motion-capture για τον χαρακτήρα.
* Λέσλι Μάνβιλ ως η φωνή της Φτερουγίτσας, της μπλε νεράιδας, ενώ η ηθοποιός παρείχε και motion-capture για τον χαρακτήρα.
* Μισέλ Φάιφερ ως Βασίλισσα Ίνγκριθ, η διψασμένη για δύναμη Βασίλισσα του Άλσταντ, σύζυγος του Βασιλιά Τζον και μητέρα του Φίλιπ.

Παραγωγή
--------

### Ανάπτυξη

Στις 3 Ιουνίου 2014, μετά την κυκλοφορία της πρώτης ταινίας, η Αντζελίνα Τζολί υπαινίχθηκε πως ήταν πολύ πιθανό να υπάρξει μία συνέχεια. Περίπου έναν χρόνο αργότερα, στις 15 Ιουνίου 2015, η Walt Disney Pictures επιβεβαίωσε πως μία συνέχεια βρισκόταν στα σκαριά και πως η Λίντα Γούλβερτον θα επέστρεφε για να γράψει το σενάριο. Παρά το ότι η επιστροφή της Τζολί δεν ήταν ακόμα σίγουρη, το σενάριο θα γραφόταν έχοντας στο μυαλό πως εκείνη θα επέστρεφε. Επιπρόσθετα, δημοσιεύτηκε πως ο Τζο Ροθ θα επέστρεφε ως παραγωγός της ταινίας, ενώ στις 25 Απριλίου 2016, η Disney επιβεβαίωσε επίσημα πως η Τζολί θα επέστρεφε στον ομότιτλο ρόλο. Στις 29 Αυγούστου 2017, δημοσιεύτηκε πως ο Τζεζ Μπάτεργουορθ θα έγραφε εκ νέου το σενάριο της Γούλβερτον, ενώ επιβεβαιώθηκε η επιστροφή του Ροθ ως παραγωγού. Τον Σεπτέμβριο του 2017, η Τζολί δήλωσε: «δουλεύουμε πάνω στο σενάριο και θα είναι μία πραγματικά δυνατή συνέχεια». Στις 3 Οκτωβρίου 2017, η διαδικτυακή ενημερωτική σελίδα *Deadline*, δημοσίευσε πως την ταινία θα σκηνοθετούσε ο Γιουακίμ Ρονίνγκ και τα γυρίσματα αναμένονταν να ξεκινήσουν το πρώτο τρίμηνο του 2018.

### Κάστινγκ

Τον Απρίλιο του 2018, ο Εντ Σκράιν προσλήφθηκε για τον ρόλο μίας σκοτεινής νεράιδας, ενώ επιβεβαιώθηκε η επιστροφή της Ελ Φάνινγκ για τον ρόλο της Αουρόρας. Η Μισέλ Φάιφερ προστέθηκε επίσης στο καστ και ο χαρακτήρας της περιγράφηκε απλά ως μία βασίλισσα, κάτι που ξεκαθαρίστηκε στην πορεία πως επρόκειτο για την κακιά βασίλισσα με το όνομα Βασίλισσα Ίνγκριθ.

Τον Μάιο του 2018, ανακοινώθηκε πως ο Χάρις Ντίκινσον θα αντικαθιστούσε τον Μπρέντον Θουέιτς στον ρόλο του Πρίγκιπα Φίλιπ, λόγω άλλων υποχρεώσεων του δεύτερου που δε θα του επέτρεπαν να επιστρέψει για τον ρόλο του. Αργότερα, επιβεβαιώθηκε πως οι Τζεν Μουράι, Ντέιβιντ Τζιάσι, Τσιούετελ Έτζιοφορ και Ρόμπερτ Λίντσεϊ είχαν προστεθεί στο καστ, καθώς επίσης πως οι Σαμ Ράιλι, Ιμέλντα Στόντον, Τζούνο Τεμπλ και Λέσλι Μάνβιλ επέστρεφαν για τους ρόλους τους από την πρώτη ταινία. Τον Ιούνιο του 2018, η Τζούντι Σεκόνι προστέθηκε στο καστ.

### Γυρίσματα

Τα γυρίσματα της ταινίας ξεκίνησαν στις 29 Μαΐου 2018 στα Pinewood Studios στο Μπάκιγχαμσιρ στην Αγγλία και ολοκληρώθηκαν στις 24 Αυγούστου 2018.

### Κοστούμια

Η επικεφαλής σχεδιάστρια κοστουμιών, Έλεν Μιρόινικ, μαζί με την ομάδα της δημιούργησαν διακριτές εμφανίσεις για κάθε έναν από τους τρεις βασικούς χαρακτήρες της ταινίας, τις Maleficent, Αουρόρα και Βασίλισσα Ίνγκριθ. Ως ο δυνατότερος χαρακτήρας της ταινίας, η Maleficent έπρεπε να ξεχωρίζει από τους υπόλοιπους. Η Μιρόινικ εξηγεί: «Η Maleficent είναι εικονική. Έτσι, πρέπει να είσαι σε θέση να μπορείς να συνεχίσεις αυτή την ιδέα και λίγο να την εξελίξεις [σε σχέση με την πρώτη ταινία]. Είναι η ασπρόμαυρη σταρ του κόσμου των νεράιδων και με αυτή την εικόνα είναι που ξεκινήσαμε. Το δέρμα της είναι πολύ άσπρο, τα χείλη της κατακόκκινα και η σιλουέτα της έχει ένα πολύ δυνατό σχήμα».

Η γκαρνταρόμπα της Αουρόρας είναι αιθέρια με μια πινελιά αποπλάνησης, ιδανική για κάποια που διοικεί ένα βασίλειο μαγικών πλασμάτων. Αντίθετα, η εμφάνιση της Βασίλισσας Ίνγκριθ μοιάζει βασιλική και υποδηλώνει έναν αέρα πλούτου και προνομίων. Η Μιρόινικ αναφέρει: «Χρησιμοποιήσαμε χρώματα πλατίνας, χρυσού και σαμπάνιας σε συνδυασμό με αρκετά κοσμήματα, ώστε να την ανεβάσουμε αρκετά και η θέση της να είναι ξεκάθαρη. Τα χρώματά της δεν προδίδουν ότι είναι κακιά. Στην πραγματικότητα υπαινίσσονται το αντίθετο».

### Οπτικά εφέ

Τα οπτικά εφέ της ταινίας δημιούργησε οι εταιρίες The Moving Picture Company (MPC) και Mill Film, με επικεφαλής τους Τζέσικα Νόρμαν, Ντέιμιεν Σταμπφ, Μπράιαν Λίτσον, Φέραν Ντόμεχ και Λοράντ Γκιγιέτ και με γενικό επικεφαλής τον Γκάρι Μπροζένικ. Συνολικά, για την ταινία δημιουργήθηκαν από την ομάδα 2168 λήψεις οπτικών εφέ.

Σύμφωνα με τον Μπροζένικ, η πλειοψηφία των εφέ της ταινίας βρισκόταν στις σκηνές της τεράστιας μάχης που έλαβε χώρα γύρω και μέσα στο κάστρο του Άλσταντ, οι οποίες συμπεριλαμβάνουν και το μυστικό όπλο που δημιούργησε η Βασίλισσα Ίνγκριθ. Το μυστικό αυτό όπλο ήταν ένα μείγμα νεραϊδόσκονης και σιδήρου, το οποίο μετατρέπεται σε μία κόκκινη, σαν πούδρα ουσία, η οποία μπορεί να σκοτώσει όλα τα μαγικά πλάσματα που ζουν στο Μουρ. Όλο αυτό, στην οθόνη αποτυπώνεται ως εκρήξεις κόκκινου καπνού στον ουρανό. Για τη δημιουργία αυτής της εικόνας, ο Ρονίνγκ είχε στο μυαλό τους τις εικόνες βομβών που εκρήγνονταν πάνω από το Βερολίνο κατά τον Β΄ Παγκόσμιο Πόλεμο.

Τα φτερά της Maleficent, τα οποία είχαν τρεις διαφορετικές εκδοχές, δημιουργήθηκαν με εφέ κατά το στάδιο της μετά-παραγωγής, αλλά η προσομοίωση του πετάγματος ολοκληρώθηκε κατά τη διάρκεια των γυρισμάτων. Ο Ρονίνγκ και η ομάδα του ήταν αποφασισμένοι να κάνουν τις σκηνές με τα πετάγματα να δείχνουν όσο το δυνατόν πιο αβίαστες και αληθινές, ενώ ταυτόχρονα οι ηθοποιοί να είναι ασφαλείς. Οι ηθοποιοί φορούσαν έναν μηχανισμό διχάλας συντονισμού, ο οποίος ήταν προσαρτημένος στους γοφούς τους, και τον οποίο μπορούσαν να ελέγχουν οι χειριστές εκτός σκηνικού. Αυτό έδωσε στους ηθοποιούς την ικανότητα να αιωρούνται και να καταδύονται και να κάνουν τη δράση να μοιάζει ομαλή και φυσική.

Σύμφωνα με τον Λίτσον, το πιο δύσκολο κομμάτι ήταν η δημιουργία της Φωλιάς, του μέρους όπου ζούσαν όλες οι Σκοτεινές Νεράιδες μετά τον εκδιωγμό τους από τους ανθρώπους. Ο ίδιος εξηγεί: «Η Φωλιά έχει τέσσερα διαφορετικά είδη βιομάζας, κάθε ένα από τα οποία είχε τις δικές του προκλήσεις. Έχουμε αυτή την ογκώδη σκηνή όπου οι νεράιδες πετάνε μέσω τούνδρας, δάσους, ζούγκλας και ερήμου. Αν την κοιτάξεις από μακριά, η Φωλιά είναι σαν μία ηφαιστειακή έκρηξη όπου η λάβα έχει παγώσει, κάτι το οποίο της προσδίδει ένα εξαιρετικά ενδιαφέρον σχήμα. Και επειδή τα ηφαιστειακά πετρώματα είναι πορώδη, καταλήξαμε στο να δημιουργήσουμε και στη Φωλιά τρύπες. Το φως περνάει μέσα στη Φωλιά ανάλογα με την ώρα της ημέρας, κάτι το οποίο χρησιμοποιήσαμε για τον σχεδιασμό του φωτισμού, έτσι ώστε να έχουμε δέσμες φωτός να περνάνε μέσα από τον βράχο και να φωτίζουν τους ανοιχτούς χώρους. Δημιουργήσαμε πολλές διαφορετικές ατμόσφαιρες για να μεταφέρουμε την απόσταση και την κλίμακα κάθε ξεχωριστού 'σπιτιού' που βρισκόταν μέσα τη Φωλιά». Συνεχίζοντας περαιτέρω αναφέρει: «Δημιουργήσαμε έναν μοναδικό κόσμο στον οποίο μπορούσαν να πετάξουν οι νεράιδες και να χωρίσουμε το κάθε στάδιο της πτήσης, πηγαίνοντας από το δάσος στην τούνδρα, στη ζούγκλα, στην έρημο. Κάθε ένα είχε το δικό του χρωματικό σχέδιο και φύλλωμα. [...] Οι νεράιδες της ζούγκλας ήταν πολύχρωμες, όπως τα πολύχρωμα πουλιά της ζούγκλας, οι νεράιδες της τούνδρας ήταν ξανθές με λευκά φτερά, οι νεράιδες του δάσους είχαν γήινα χρώματα όπως αποχρώσεις καφέ και σκούρου πράσινου, και οι νεράιδες της ερήμου είχαν δέρμα σε ασπρόμαυρους τόνους».

Μουσική
-------

Στις 22 Μαΐου 2019, αποκαλύφθηκε πως ο Γκέοφ Ζανέλι θα συνέθετε τη μουσική επένδυση της ταινίας, αντικαθιστώντας τον Τζέιμς Νιούτον Χάουαρντ, ο οποίος είχε συνθέσει τη μουσική της προηγούμενης ταινίας. Η ταινία σηματοδοτεί τη δεύτερη συνεργασία του συνθέτη με τον σκηνοθέτη Ρονίνγκ, μετά τη συνεργασία τους στην ταινία *Οι Πειρατές της Καραϊβικής: Η εκδίκηση του Σαλαζάρ*. Ο Ζανέλι σημείωσε πως «η ιστορία της ταινίας *Maleficent: Η Δύναμη του Σκότους* είναι φανταστική», συμπληρώνοντας πως «η σύνθεση της μουσικής [της ταινίας] είναι ένα όνειρο που γίνεται πραγματικότητα».

Στις 20 Σεπτεμβρίου 2019, το τραγούδι «You Can't Stop the Girl» σε ερμηνεία της Μπίμπι Ρέτζα, το οποίο συμπεριλαμβανόταν στο soundtrack της ταινίας, κυκλοφόρησε ως σινγκλ.

### Λίστα κομματιών

Εξώφυλλο soundtrack
Όλη η μουσική είναι από Γκέοφ Ζανέλι (κομμάτια 1–22).

| *Maleficent: Mistress of Evil* (Original Motion Picture Soundtrack) |
| --- |
| Αρ. | Tίτλος | Ερμηνεία | Διάρκεια |
| 1. | "Mistress of Evil"   |   | 1:33 |
| 2. | "Poachers on the Moors"   |   | 4:24 |
| 3. | "What Is Going On Here?"   |   | 4:31 |
| 4. | "Ulstead"   |   | 2:39 |
| 5. | "Etiquette Lesson"   |   | 2:05 |
| 6. | "All He Wanted Was Peace"   |   | 4:50 |
| 7. | "We Have Her"   |   | 3:49 |
| 8. | "We're Dark Fey"   |   | 3:53 |
| 9. | "Pinto's Retcon Mission"   |   | 1:52 |
| 10. | "It Is Love That Will Heal You"   |   | 2:07 |
| 11. | "Origin Story"   |   | 2:30 |
| 12. | "You Don't Have To Change"   |   | 2:01 |
| 13. | "The Dance of the Fey"   |   | 2:11 |
| 14. | "Back to the Moors"   |   | 1:14 |
| 15. | "Our Fight Begins Now!"   |   | 1:45 |
| 16. | "Your Majesty, They're Coming from the Sea"   |   | 2:16 |
| 17. | "I've Made My Choice, You'll Have to Make Yours"   |   | 3:33 |
| 18. | "Protecting Our Kind"   |   | 2:42 |
| 19. | "Maleficent Returns"   |   | 5:09 |
| 20. | "The Phoenix"   |   | 4:41 |
| 21. | "Hello, Beastie!"   |   | 3:42 |
| 22. | "Time to Come Home"   |   | 5:49 |
| 23. | "You Can't Stop the Girl"   | Μπίμπι Ρέτζα | 2:38 |
| **Συν. διάρκεια:** | **1:11:57** |

Προώθηση
--------

Στις 13 Μαΐου 2019, κυκλοφόρησε ένα πρώτο μικρό τρέιλερ της ταινίας. Στις 8 Ιουλίου 2019, κυκλοφόρησε το επίσημο τρέιλερ στο οποίο αποκαλύφθηκε και ο χαρακτήρας του Έτζιοφορ. Στις 4 Σεπτεμβρίου 2019, η Disney κυκλοφόρησε ένα «πίσω από τις κάμερες» ένθετο, όπου το καστ της ταινίας μιλάει για την εξέλιξη της προσωπικότητας της Maleficent, αλλά και για κάποιες απο τις ηθικές προκλήσεις που αντιμετωπίζει ο κάθε χαρακτήρας της ιστορίας. Περίπου μία εβδομάδα αργότερα, η Disney κυκλοφόρησε ένα ασπρόμαυρο βίντεο, στο οποίο φαινόταν όλη η διαδικασία προσθήκης του μακιγιάζ στην Αντζελίνα Τζολί και τη μεταμόρφωσή της σε Maleficent.

Ένα βιβλίο με την ιστορία της ταινίας κυκλοφόρησε από την Disney Publishing Worldwide στις 8 Οκτωβρίου 2019.

Κυκλοφορία
----------

Η ταινία *Maleficent: Η Δύναμη του Σκότους* κυκλοφόρησε στις αίθουσες στις 18 Οκτωβρίου 2019 από τη Walt Disney Studios Motion Pictures, αν και η αρχική ημερομηνία κυκλοφορίας της ήταν η 29η Μαΐου 2020.

Η ταινία κυκλοφόρησε σε ψηφιακή μορφή υψηλής ευκρίνειας από τη Walt Disney Studios Home Entertainment στις 31 Δεκεμβρίου 2019, ενώ στις 14 Ιανουαρίου 2020 κυκλοφόρησε και σε 4K Ultra HD, Blu-ray και DVD μορφή.

Από τις 15 Μαΐου 2020, η ταινία είναι διαθέσιμη στη διαδικτυακή πλατφόρμα της Disney, Disney+.

Υποδοχή
-------

### Box office

Η ταινία *Maleficent: Η Δύναμη του Σκότους* είχε έσοδα $113.9 εκατομμύρια σε Ηνωμένες Πολιτείες και Καναδά και $377.8 εκατομμύρια από τις υπόλοιπες αγορές, φτάνοντας συνολικά τα $491.7 εκατομμύρια παγκοσμίως. Υπολογίστηκε πως η ταινία έπρεπε να έχει έσοδα $400-475 εκατομμύρια παγκοσμίως για να μην έχει ζημιά η παραγωγή, και περίπου $500 εκατομμύρια για να έχει κέρδος.

Στις Ηνωμένες Πολιτείες και στον Καναδά, η ταινία κυκλοφόρησε την ίδια μέρα με την ταινία *Zombieland: Διπλή βολή* και προβλεπόταν αρχικά να έχει έσοδα $45-50 εκατομμύρια κατά το πρώτο Σαββατοκύριακο προβολής. Ωστόσο, μετά τα έσοδα της πρώτης μέρας προβολής, τα οποία ανήλθαν στα $12.5 εκατομμύρια, οι εκτιμήσεις για το Σαββατοκύριακο μειώθηκαν στα $38 εκατομμύρια. Τελικά, τα έσοδα του πρώτου Σαββατοκύριακου έφτασαν τα $36.9 εκατομμύρια, με την ταινία να καταλαμβάνει την πρώτη θέση στο box office, αλλά να σημειώνει 47% πτώση σε σύγκριση με τα $69.4 εκατομμύρια που είχε εισπράξει η πρώτη ταινία κατά το πρώτο Σαββατοκύριακο προβολής της. Για αυτό το χαμηλότερο από το αναμενόμενο άνοιγμα της ταινίας κατηγορήθηκαν το μεγάλο διάστημα των πέντε ετών μεταξύ των δύο ταινιών, οι μεικτές κριτικές και ο ανταγωνισμός από τις άλλες ταινίες που προβάλλονταν το συγκεκριμένο διάστημα. Κατά το δεύτερο Σαββατοκύριακο προβολής, η ταινία είχε έσοδα $19.4 εκατομμύρια, διατηρώντας την πρώτη θέση στο box office, πριν πέσει στην τρίτη θέση κατά το τρίτο Σαββατοκύριακο προβολής με έσοδα $13.1 εκατομμύρια.

### Κριτικές

Η σελίδα συλλογής κριτικών Rotten Tomatoes δίνει στην ταινία ποσοστό αποδοχής 39% με μέσο όρο 5,1/10, βασισμένα σε 257 κριτικές. Στο τμήμα ομοφωνίας αναφέρεται: «Αν και πολύ μακριά από το να είναι καταραμένη, η ταινία *Maleficent: Η Δύναμη του Σκότους* πολύ σπάνια υποστηρίζει το εντυπωσιακό της καστ και τα οπτικά της εφέ με μία αρκετά μαγική ιστορία που να δικαιολογεί την ύπαρξή της». Στη σελίδα συλλογής κριτικών Metacritic, η ταινία συγκεντρώνει 43/100 βασισμένο σε 40 κριτικές, με την ένδειξη «μικτές ή μέτριες κριτικές». Σε ψηφοφορία κοινού που διεξήγαγε η εταιρία ερευνών CinemaScore, η ταινία έλαβε μέσο βαθμό «A» σε μια κλίμακα από A+ μέχρι F, τον ίδιο βαθμό που είχε λάβει και η πρώτη ταινία, ενώ η υπηρεσία PostTrak έδωσε στην ταινία 4,5/5 με 59% του κοινού που συμμετείχε στην έρευνα να λέει πως «σίγουρα θα την πρότεινε».

Ο Σκοτ Μέντελσον από το περιοδικό *Forbes* αποκάλεσε την ταινία το «καλύτερο 'live action παραμύθι της Disney' από την ταινία *Ο Πιτ και ο Δράκος του*», μία live action ταινία της Disney που κυκλοφόρησε το 1977 με πρωταγωνιστή τον Μίκι Ρούνεϊ. Ο Τζάστιν Τσανγκ από την εφημερίδα *Los Angeles Times* αποκάλεσε την ταινία μία «απολαυστικά διαταραγμένη» συνέχεια της πρώτης, χάρη στη δέσμευση της Τζολί στις βλοσυρές παραξενιές του χαρακτήρα. Σημείωσε ωστόσο πως «οι επίπεδοι διάλογοι, οι υπερφορτωμένες μάχες και τα υπερβολικά πολλά CGI πλάσματα» βαραίνουν τα πλεονεκτήματα της ταινίας. Ο Έρικ Κον από τη σελίδα *IndieWire* γράφει πως η φυσική γοητεία της Τζολί προσθέτει μια τόσο «πεντανόστιμη τσαχπινιά σε αυτήν την εντυπωσιακή κακιά, επισκιάζοντας τη βαριά εμφάνισή της στην προηγούμενη ταινία» και σημειώνει πως «μόνο η μεγαλύτερη κινηματογραφική σταρ θα μπορούσε να το κάνει αυτό στην ίδιά της την ταινία με κάθε τρομακτικό της κατσούφιασμα».

### Διακρίσεις

| Βραβεία | Κατηγορία | Υποψήφιοι | Αποτέλεσμα |
| --- | --- | --- | --- |
| Όσκαρ | Καλύτερο Μακιγιάζ | Πολ Γκουτς, Άριεν Τουίτεν και Ντέιβιντ Γουάιτ | Υποψηφιότητα |
| Βραβεία Σωματείου Καλλιτεχνικών Διευθυντών | Καλύτερος Σχεδιασμός Παραγωγής σε Ταινία Φαντασίας | Πάτρικ Τατόπουλος | Υποψηφιότητα |
| Βρετανικό Σωματείο Κινηματογραφικών Σχεδιαστών | Καλύτερος Σχεδιασμός Παραγωγής σε Ταινία Φαντασίας | Πάτρικ Τατόπουλος & Ντομινίκ Καπόν | Υποψηφιότητα |
| Βραβεία Σωματείου Σχεδιαστών Κοστουμιών | Καλύτερος Σχεδιασμός Κοστουμιών σε Ταινία Φαντασίας | Έλεν Μιρόινικ | Νίκη |
| Σωματείο Μακιγιέζ και Κομμωτών | Καλύτερες Κομμώσεις Εποχής και/ή Χαρακτήρα | Όντρεϊ Φάτερμαν-Στερν | Υποψηφιότητα |
| Βραβεία Saturn | Καλύτερη Ταινία Φαντασίας |  | Υποψηφιότητα |
| Καλύτερος Σχεδιασμός Παραγωγής | Πάτρικ Τατόπουλος | Υποψηφιότητα |
| Καλύτερο Μακιγιάζ | Άριεν Τουίτεν και Ντέιβιντ Γουάιτ | Υποψηφιότητα |

Συνέχεια
--------

Τον Σεπτέμβριο του 2021, ανακοινώθηκε πως μία τρίτη συνέχεια βρισκόταν στο στάδιο της ανάπτυξης και ένα πρώτο προσχέδιο σεναρίου είχε ήδη γραφτεί, σύμφωνα με δημοσιεύματα, από τους Γούλβερτον και Έβαν Σπηλιωτόπουλος. Τον ίδιο μήνα, η Disney επιβεβαίωσε πως μία συνέχεια βρισκόταν στα σκαριά και πως η Τζολί αναμενόταν να επιστρέψει στον ρόλο της για τρίτη φορά. Η ίδια, τον Νοέμβριο, κατά τη διάρκεια μίας podcast συνέντευξης στην εκπομπή *D23 Disney Inside* για την ταινία *Eternals*, υπαινίχθηκε την επιστροφή της ως Maleficent σε μία τρίτη ταινία.

Σημειώσεις
----------

1. ↑  Όπως απεικονίζεται στην ταινία *Maleficent* (2014).

Παραπομπές
----------

1. 1 2  «Maleficent: Mistress of Evil Press Kit» (PDF). *wdsmediafile.com*. Walt Disney Studios. Αρχειοθετήθηκε από το πρωτότυπο (PDF) στις 21 Οκτωβρίου 2019. Ανακτήθηκε στις 21 Οκτωβρίου 2019.
2. 1 2  D'Alessandro, Anthony (6 Μαρτίου 2019). «Angelina Jolie Sequel 'Maleficent 2' Moves Up To Fall 2019». *Deadline Hollywood*. Αρχειοθετήθηκε από το πρωτότυπο στις 9 Αυγούστου 2019. Ανακτήθηκε στις 20 Ιουνίου 2022.
3. 1 2 3  «Maleficent: Mistress of Evil (2019)». *Box Office Mojo*. Ανακτήθηκε στις 20 Ιουνίου 2022.
4. 1 2 3 4  D'Alessandro, Anthony (19 Οκτωβρίου 2019). «'Maleficent: Mistress Of Evil' No Magic With $37M+, 'Joker' Still Stealing 2nd Place From 'Zombieland 2' With $28M+». *Deadline Hollywood*. Αρχειοθετήθηκε από το πρωτότυπο στις 23 Οκτωβρίου 2019. Ανακτήθηκε στις 20 Ιουνίου 2022.
5. 1 2 3  Rubin, Rebecca (2019-10-21). «Box Office: Why 'Maleficent: Mistress of Evil' Fizzled». *Variety*. Αρχειοθετήθηκε από το πρωτότυπο στις 2019-12-09.. Ανακτήθηκε στις 2022-06-20.
6. ↑  «Critics praise Angelina Jolie in 'enjoyably deranged' sequel Maleficent: Mistress of Evil». Entertainment Weekly. 15 Οκτωβρίου 2019. Αρχειοθετήθηκε από το πρωτότυπο στις 18 Οκτωβρίου 2019. Ανακτήθηκε στις 20 Ιουνίου 2022.
7. ↑  Eweniyi, Olanrewaju (9 Ιουλίου 2019). «Watch: First Look At Chiwetel Ejiofor In The Trailer For The 'Maleficent' Sequel». *Konbini*. Αρχειοθετήθηκε από το πρωτότυπο στις 4 Αυγούστου 2019. Ανακτήθηκε στις 4 Αυγούστου 2019.
8. ↑  «30 Days why i am rewatching maleficent». *laughingplace.com*. 4 Σεπτεμβρίου 2019. Αρχειοθετήθηκε από το πρωτότυπο στις 29 Σεπτεμβρίου 2020. Ανακτήθηκε στις 20 Ιουνίου 2022.
9. ↑  Coonan, Clifford (2018-08-10). «Angelina Jolie Hints at 'Maleficent' Sequel in China». *The Hollywood Reporter*. Αρχειοθετήθηκε από το πρωτότυπο στις 2014-06-06.. Ανακτήθηκε στις 2022-06-27.
10. ↑  Fleming, Mike Jr. (2015-06-15). «'Maleficent' Sequel On Disney Drawing Board As Linda Woolverton Makes Scripting Deal». Αρχειοθετήθηκε από το πρωτότυπο στις 2015-07-31.. Ανακτήθηκε στις 2022-06-27.
11. ↑  Lang, Brent (2016-04-25). «Disney Claims Dates for Several New Movies; Confirms 'Jungle Book 2,' 'Mary Poppins' Sequel». *Variety*. Αρχειοθετήθηκε από το πρωτότυπο στις 2016-04-26.. Ανακτήθηκε στις 2022-06-27.
12. ↑  Sneider, Jeff (2017-08-29). «"Maleficent 2" Moves Forward as Disney Taps "Spectre" Scribe Jez Butterworth to Rewrite Sequel (Exclusive)». *The Tracking Board*. Αρχειοθετήθηκε από το πρωτότυπο στις 2017-09-02.. Ανακτήθηκε στις 2022-06-27.
13. ↑  Hammond, Pete (2017-09-03). «Telluride Film Festival: Angelina Jolie On Directing, Netflix, Oscar & 'Maleficent'». Αρχειοθετήθηκε από το πρωτότυπο στις 2017-09-04.. Ανακτήθηκε στις 2022-06-27.
14. ↑  Busch, Anita (2017-10-03). «Joachim Rønning In Talks To Direct Disney's 'Maleficent 2'». Αρχειοθετήθηκε από το πρωτότυπο στις 2017-10-11.. Ανακτήθηκε στις 2022-06-27.
15. ↑  Kroll, Justin (2018-04-17). «Ed Skrein Lands Villain Role in 'Maleficent' Sequel (EXCLUSIVE)». *Variety*. Αρχειοθετήθηκε από το πρωτότυπο στις 2018-08-28.. Ανακτήθηκε στις 2022-06-27.
16. ↑  Kroll, Justin (2018-04-27). «Michelle Pfeiffer in Talks to Join Angelina Jolie in 'Maleficent 2' (EXCLUSIVE)». *Variety*. Αρχειοθετήθηκε από το πρωτότυπο στις 2018-06-12.. Ανακτήθηκε στις 2022-06-27.
17. ↑  «The filming of Maleficent 2 has already begun!». *Gobhy*. 4 Μαΐου 2018. Αρχειοθετήθηκε από το πρωτότυπο στις 8 Ιουλίου 2018. Ανακτήθηκε στις 24 Μαΐου 2019.
18. ↑  Muller, Marissa (29 Ιανουαρίου 2019). «Michelle Pfeiffer Gives the First Look at Her Maleficent 2 Character, Queen Ingrith». *W (magazine)*. Αρχειοθετήθηκε από το πρωτότυπο στις 31 Ιανουαρίου 2019. Ανακτήθηκε στις 27 Ιουνίου 2022.
19. ↑  Kroll, Justin (2018-05-02). «'Trust' Star Harris Dickinson to Play the Prince in Disney's 'Maleficent 2' (EXCLUSIVE)». *Variety*. Αρχειοθετήθηκε από το πρωτότυπο στις 2018-05-05.. Ανακτήθηκε στις 2022-06-27.
20. ↑  Kroll, Justin (2018-05-17). «'Fantastic Beasts' Actress Jenn Murray Joins 'Maleficent 2' (EXCLUSIVE)». *Variety*. Αρχειοθετήθηκε από το πρωτότυπο στις 2018-07-13.. Ανακτήθηκε στις 2022-06-14.
21. ↑  Tartaglione, Nancy (2018-05-23). «David Gyasi Joins Disney's 'Maleficent' Sequel». Αρχειοθετήθηκε από το πρωτότυπο στις 2018-07-09.. Ανακτήθηκε στις 2022-06-27.
22. 1 2  D'Alessandro, Anthony (2018-05-29). «Robert Lindsay & Chiwetel Ejiofor Joining 'Maleficent II' As Cameras Roll». Αρχειοθετήθηκε από το πρωτότυπο στις 2018-05-31.. Ανακτήθηκε στις 2022-06-27.
23. ↑  Clarke, Stewart (2018-06-11). «'Maleficent 2' Adds Judith Shekoni of 'Heroes Reborn' and 'Ice' (EXCLUSIVE)». *Variety*. Αρχειοθετήθηκε από το πρωτότυπο στις 2018-06-12.. Ανακτήθηκε στις 2022-06-27.
24. ↑  Chitwood, Adam (2018-05-29). «Filming Begins on 'Maleficent II' as Cast and Synopsis Revealed». Collider. Αρχειοθετήθηκε από το πρωτότυπο στις 2018-07-31.. Ανακτήθηκε στις 2022-06-27.
25. ↑  Bonomolo, Cameron (26 Αυγούστου 2018). «'Maleficent 2' Wraps Production». *Comicbook.com*. Αρχειοθετήθηκε από το πρωτότυπο στις 27 Αυγούστου 2018. Ανακτήθηκε στις 27 Ιουνίου 2022.
26. 1 2  Wong Tsui-kai (20 Οκτωβρίου 2019). «Disney's 'Maleficent' makes a magnificent return, with stunning special effects and costumes». *Young Post (Discover)*. South China Public Post. Αρχειοθετήθηκε από το πρωτότυπο στις 5 Σεπτεμβρίου 2021. Ανακτήθηκε στις 27 Ιουνίου 2022.
27. ↑  «MALEFICENT: MISTRESS OF EVIL - The Art of VFX». *www.artofvfx.com*. Αρχειοθετήθηκε από το πρωτότυπο στις 2 Ιουνίου 2019. Ανακτήθηκε στις 27 Ιουνίου 2022.
28. 1 2 3  Hogg, Trevor (26 Δεκεμβρίου 2019). «MPC Flies High with the VFX of 'Maleficent: Mistress of Evil'». Animation World Network. Αρχειοθετήθηκε από το πρωτότυπο στις 27 Δεκεμβρίου 2019. Ανακτήθηκε στις 27 Ιουνίου 2022.
29. 1 2  Seymour, Mike (12 Νοεμβρίου 2019). «Maleficent: Mistress of Evil At MPC (Part 1)». FXGuide. Αρχειοθετήθηκε από το πρωτότυπο στις 1 Νοεμβρίου 2020. Ανακτήθηκε στις 27 Ιουνίου 2022.
30. 1 2 3  Couch, Aaron (22 Μαΐου 2019). «'Maleficent' Sequel Adds 'Pirates 5' Composer (Exclusive)». *The Hollywood Reporter*. Αρχειοθετήθηκε από το πρωτότυπο στις 22 Μαΐου 2019. Ανακτήθηκε στις 27 Ιουνίου 2022.
31. ↑  «Bebe Rexha's 'You Can't Stop the Girl' from Disney's 'Maleficent: Mistress of Evil' Released». Film Music Reporter. 20 Σεπτεμβρίου 2019. Αρχειοθετήθηκε από το πρωτότυπο στις 21 Σεπτεμβρίου 2019. Ανακτήθηκε στις 27 Ιουνίου 2022.
32. ↑  Lussier, Germain (13 Μαΐου 2019). «Angelina Jolie Is Back to Her Wicked Ways in the First Trailer for Maleficent: Mistress of Evil». *io9*. Αρχειοθετήθηκε από το πρωτότυπο στις 22 Μαΐου 2019. Ανακτήθηκε στις 27 Ιουνίου 2022.
33. ↑  Nick Romano (8 Ιουλίου 2019). «Angelina Jolie wages fairy warfare in *Maleficent: Mistress of Evil* trailer». *Entertainment Weekly*. Meredith Corporation. Αρχειοθετήθηκε από το πρωτότυπο στις 9 Ιουλίου 2019. Ανακτήθηκε στις 27 Ιουνίου 2022.
34. ↑  Jones, Justin (4 Σεπτεμβρίου 2019). «Maleficent: Mistress of Evil Featurette Takes You BTS With Angelina Jolie». *Comic Book Resources*. Αρχειοθετήθηκε από το πρωτότυπο στις 16 Σεπτεμβρίου 2019. Ανακτήθηκε στις 27 Ιουνίου 2022.
35. ↑  Stone, Sam (10 Σεπτεμβρίου 2019). «Maleficent: Watch Angelina Jolie Turn Into Mistress of Evil in BTS Video». *Comic Book Resources*. Αρχειοθετήθηκε από το πρωτότυπο στις 16 Οκτωβρίου 2019. Ανακτήθηκε στις 27 Ιουνίου 2022.
36. ↑  «Maleficent: Mistress of Evil Novelization». *Disney Books*. Αρχειοθετήθηκε από το πρωτότυπο στις 17 Αυγούστου 2020. Ανακτήθηκε στις 27 Ιουνίου 2022.
37. ↑  Perry, Spencer (2018-06-10). «Disney Movie Release Dates: Poppins Moves Up, Jungle Cruise Delayed». *ComingSoon.net*. Αρχειοθετήθηκε από το πρωτότυπο στις 2018-07-13.. Ανακτήθηκε στις 2022-06-27.
38. ↑  «'Maleficent: Mistress of Evil' Goes Digital in December». *Slanted*. 4 Δεκεμβρίου 2019. Αρχειοθετήθηκε από το πρωτότυπο στις 9 Δεκεμβρίου 2019. Ανακτήθηκε στις 15 Μαΐου 2020.
39. ↑  Evan Real (25 Απριλίου 2020). «Disney+'s New Releases Coming in May». *The Hollywood Reporter*. Αρχειοθετήθηκε από το πρωτότυπο στις 26 Απριλίου 2020. Ανακτήθηκε στις 15 Μαΐου 2020.
40. ↑  D'Alessandro, Anthony· Tartaglione, Nancy (15 Οκτωβρίου 2019). «'Maleficent: Mistress Of Evil' To Seduce $165M-$175M Opening Around The World – Global Box Office Preview». *Deadline Hollywood*. Αρχειοθετήθηκε από το πρωτότυπο στις 16 Οκτωβρίου 2019. Ανακτήθηκε στις 27 Ιουνίου 2022.
41. ↑  «Domestic 2019 Weekend 42 October 18-20, 2019». *Box Office Mojo*. Αρχειοθετήθηκε από το πρωτότυπο στις 8 Μαρτίου 2021. Ανακτήθηκε στις 27 Ιουνίου 2022.
42. ↑  D'Alessandro, Anthony (28 Οκτωβρίου 2019). «'Maleficent: Mistress Of Evil' Tricks 'Joker' & Steals No. 1 With $19.37M After Dead Heat B.O. Battle». *Deadline Hollywood*. Αρχειοθετήθηκε από το πρωτότυπο στις 30 Οκτωβρίου 2019. Ανακτήθηκε στις 27 Ιουνίου 2022.
43. ↑  D'Alessandro, Anthony (4 Νοεμβρίου 2019). «How 'Terminator: Dark Fate' Conked Out With $27M+ & Why 'The Irishman' Is Not A Missed Strategic Opportunity – Box Office». *Deadline*. Αρχειοθετήθηκε από το πρωτότυπο στις 30 Δεκεμβρίου 2019. Ανακτήθηκε στις 27 Ιουνίου 2022.
44. ↑  «Maleficent: Mistress of Evil (2019)». *Rotten Tomatoes*. Fandango. Ανακτήθηκε στις 27 Ιουνίου 2022.
45. ↑  «Maleficent: Mistress of Evil Reviews». *Metacritic*. CBS Interactive. Ανακτήθηκε στις 27 Ιουνίου 2022.
46. ↑  Scott Mendelson (15 Οκτωβρίου 2019). «Review: 'Maleficent: Mistress Of Evil' Resembles The Offspring Of An Unholy Union Between 'Gargoyles,' 'Aquaman' And 'Avatar'». Forbes. Αρχειοθετήθηκε από το πρωτότυπο στις 16 Οκτωβρίου 2019. Ανακτήθηκε στις 27 Ιουνίου 2022.
47. ↑  Justin Chang (15 Οκτωβρίου 2019). «Review: Angelina Jolie and Michelle Pfeiffer lock horns in 'Mistress of Evil,' an enjoyably deranged 'Maleficent' sequel». Los Angeles Times. Αρχειοθετήθηκε από το πρωτότυπο στις 16 Οκτωβρίου 2019. Ανακτήθηκε στις 27 Ιουνίου 2022.
48. ↑  Eric Kohn (15 Οκτωβρίου 2019). «'Maleficent: Mistress of Evil' Review: Angelina Jolie Remains the Best Part of This Revisionist Fairy Tale». IndieWire. Αρχειοθετήθηκε από το πρωτότυπο στις 22 Οκτωβρίου 2019. Ανακτήθηκε στις 27 Ιουνίου 2022.
49. ↑  Steve Dove (9 Φεβρουαρίου 2020). «Oscar Winners 2020: See the Full List». ABC. Αρχειοθετήθηκε από το πρωτότυπο στις 30 Μαρτίου 2021. Ανακτήθηκε στις 28 Ιουνίου 2022.
50. ↑  Carolyn Giardina (1 Φεβρουαρίου 2020). «'Parasite,' 'Once Upon a Time in Hollywood' Win Art Directors Guild Awards». The Hollywood Reporter. Αρχειοθετήθηκε από το πρωτότυπο στις 10 Αυγούστου 2021. Ανακτήθηκε στις 28 Ιουνίου 2022.
51. ↑  Rose Lagacé (1 Φεβρουαρίου 2020). «The 2020 BFDG Awards Winners Announced by the British Film Designers Guild». Art Departmental. Αρχειοθετήθηκε από το πρωτότυπο στις 19 Οκτωβρίου 2020. Ανακτήθηκε στις 28 Ιουνίου 2022.
52. ↑  Desiree Murphy (28 Ιανουαρίου 2020). «Costume Designers Guild Awards 2020: The Complete Winners List». ET Online. Αρχειοθετήθηκε από το πρωτότυπο στις 21 Ιουνίου 2020. Ανακτήθηκε στις 28 Ιουνίου 2022.
53. ↑  Carolyn Giardina (11 Ιανουαρίου 2020). «'Bombshell' Tops Make-Up Artists and Hair Stylists Guild Awards». The Hollywood Reporter. Αρχειοθετήθηκε από το πρωτότυπο στις 5 Φεβρουαρίου 2020. Ανακτήθηκε στις 28 Ιουνίου 2022.
54. ↑  Patrick Hipes (4 Μαρτίου 2021). «Saturn Awards Nominations: 'Star Wars: Rise Of Skywalker', 'Tenet', 'Walking Dead', 'Outlander' Lead List». Deadline. Αρχειοθετήθηκε από το πρωτότυπο στις 7 Μαρτίου 2021. Ανακτήθηκε στις 28 Ιουνίου 2022.
55. ↑  Liz Shannon Miller (27 Οκτωβρίου 2021). «The Saturn Awards Winners: 'Rise of Skywalker,' 'The Boys,' 'The Mandalorian' and More Receive Honors». *Collider*. Αρχειοθετήθηκε από το πρωτότυπο στις 28 Οκτωβρίου 2021. Ανακτήθηκε στις 28 Ιουνίου 2022.
56. ↑  Sarah Queens (21 Μαΐου 2021). «Third Maleficent is already in works, says producers». Medium. Αρχειοθετήθηκε από το πρωτότυπο στις 8 Ιουλίου 2021. Ανακτήθηκε στις 24 Ιουνίου 2022.
57. ↑  Faith McKay (10 Σεπτεμβρίου 2021). «Angelina Jolie is expected to return in Maleficent 3». *giantfreakinrobot*. Αρχειοθετήθηκε από το πρωτότυπο στις 10 Σεπτεμβρίου 2021. Ανακτήθηκε στις 24 Ιουνίου 2022.
58. ↑  «D23 Inside Disney Episode 113, Angelina Jolie and Kumail Nanjiani on Eternals». *D23*. 11 Νοεμβρίου 2021. Αρχειοθετήθηκε από το πρωτότυπο στις 16 Νοεμβρίου 2021. Ανακτήθηκε στις 24 Ιουνίου 2022.

Εξωτερικοί σύνδεσμοι
--------------------

* *Maleficent: Η Δύναμη του Σκότους*   στην IMDb

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προσαρμογές ζωντανής δράσης ή υπολογιστή franchise κινουμένων σχεδίων της Disney |
| --- |
|  |
| Remake ζωντανής δράσης/υπολογιστή | 

|  |  |  |  |
| --- | --- | --- | --- |
| Κυκλοφορημένες | 
* *Το Βιβλίο της Ζούγκλας* (1994)
* *Τα 101 σκυλιά της Δαλματίας* (1996)
* *Σταχτοπούτα* (2015)
* *Το Βιβλίο της Ζούγκλας* (2016)
* *Η Πεντάμορφη και το Τέρας* (2017)
* *Ντάμπο* (2019)
* *Αλαντίν* (2019)
* *Ο Βασιλιάς των Λιονταριών* (2019)
* *Η Λαίδη και ο Αλήτης* (2019)
* *Μουλάν* (2020)
* *Πινόκιο* (2022)
* *Πίτερ Παν & Γουέντι* (2023)
* *Η Μικρή Γοργόνα* (2023)

|  |  |
| --- | --- |
| Συνέχειες | 
* *Τα 102 σκυλιά της Δαλματίας* (2000)
* *Μουφάσα: Ο Βασιλιάς των Λιονταριών* (2024)
 |

 |
|  |
| Αναμενόμενες | 
* *Χιονάτη* (2025)
* *Λίλο & Στιτς* (TBA)
 |

 |
|  |
| Spin-offsζωντανής δράσης | 

|  |  |  |  |
| --- | --- | --- | --- |
| Κυκλοοφορημένα | 
* *Υποψήφιος Μάγος* (2010)
* *Maleficent* (2014)
* *Κρουέλα* (2021)

|  |  |
| --- | --- |
| Συνέχειες | 
*Maleficent: Η Δύναμη του Σκότους* (2019) |

 |

 |
|  |
| Συνέχειεςέργων κινουμένων σχεδίων | 

|  |  |  |  |
| --- | --- | --- | --- |
| Κυκλοφορημένες | 
* *Η Αλίκη στη Χώρα των Θαυμάτων* (2010)
* *Κρίστοφερ & Γουίνι* (2018)

|  |  |
| --- | --- |
| Συνέχειες | 
*Η Αλίκη Μέσα από τον Καθρέφτη* (2016) |

 |

 |

 |